CELEX: 52021DP0270
Language: fi
Date: 2021-06-08 00:00:00
Title: Euroopan parlamentin päätös olla vastustamatta Euroopan parlamentin ja neuvoston asetuksen (EU) N:o 648/2012 89 artiklan 1 kohdan ensimmäisessä alakohdassa tarkoitetun siirtymäkauden jatkamisesta 6. toukokuuta 2021 annettua komission delegoitua asetusta (C(2021)3114 – 2021/2680(DEA))

8.2.2022   
            
            
               FI
            
            
               Euroopan unionin virallinen lehti
            
            
               C 67/183
            
         
      P9_TA(2021)0270
      Päätös olla vastustamatta delegoitua säädöstä: asetuksen (EU) N:o 648/2012 89 artiklan 1 kohdan ensimmäisessä alakohdassa tarkoitetun siirtymäkauden jatkaminen
      Euroopan parlamentin päätös olla vastustamatta Euroopan parlamentin ja neuvoston asetuksen (EU) N:o 648/2012 89 artiklan 1 kohdan ensimmäisessä alakohdassa tarkoitetun siirtymäkauden jatkamisesta 6. toukokuuta 2021 annettua komission delegoitua asetusta (C(2021)3114 – 2021/2680(DEA))
      (2022/C 67/28)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2021)3114),
               
            
                  —
               
               
                  ottaa huomioon komission 12. toukokuuta 2021 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon talous- ja raha-asioiden valiokunnan 3. kesäkuuta 2021 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon OTC-johdannaisista, keskusvastapuolista ja kauppatietorekistereistä 4. heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 85 artiklan 2 kohdan ja 82 artiklan 6 kohdan,
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon talous- ja raha-asioiden valiokunnan suosituksen päätökseksi,
               
            
                  —
               
               
                  ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 8. kesäkuuta 2021, ei ole esitetty vastalauseita,
               
            
                  A.
               
               
                  ottaa huomioon, että asetuksen (EU) N:o 648/2012 89 artiklan 1 kohdassa säädetään, että kyseisen asetuksen 4 artiklassa säädettyä määritysvelvollisuutta ei sovelleta 18. kesäkuuta 2021 asti jatkuvana siirtymäaikana OTC-johdannaissopimuksiin, jotka objektiivisesti mitattavalla tavalla vähentävät eläkejärjestelmien vakavaraisuuteen suoraan liittyviä sijoitusriskejä, eikä yhteisöihin, jotka on perustettu korvauksen maksamiseksi eläkejärjestelmien jäsenille maksukyvyttömyystapauksessa; ottaa huomioon, että siirtymäaika otettiin käyttöön, jotta vältettäisiin johdannaissopimusten keskusvastapuolimäärityksen kielteiset vaikutukset tulevien eläkeläisten eläke-etuuksiin ja jotta olisi aikaa kehittää toteuttamiskelpoisia teknisiä ratkaisuja, jotta eläkejärjestelmät voivat siirtää käteisvaroina ja muina kuin käteisvaroina olevia vakuuksia vaihtuvina vakuuksina;
               
            
                  B.
               
               
                  ottaa huomioon, että asetuksen (EU) N:o 648/2012 85 artiklan 2 kohdan kolmannessa alakohdassa komissiolle annetaan valtuudet pidentää tätä siirtymäaikaa kahdesti yhdellä vuodella kerrallaan, jos komissio katsoo, ettei tällaisia toteutuskelpoisia teknisiä ratkaisuja ole vielä kehitetty eivätkä johdannaissopimusten keskusvastapuolimäärityksen kielteiset vaikutukset tulevien eläkeläisten eläke-etuuksiin ole muuttuneet;
               
            
                  C.
               
               
                  ottaa huomioon, että Euroopan arvopaperimarkkinaviranomainen (ESMA) suositti joulukuussa 2020 antamassaan kertomuksessa komissiota pidentämään siirtymäaikaa vuodella, jotta keskusvastapuolilla on lisäaikaa hioa pääsymalleja niin, että ne ovat laajemmin eläkejärjestelmien käytettävissä ja samalla vältetään tilanne, jossa eläkejärjestelmien määritysvelvollisuus otettaisiin käyttöön covid-19-pandemian jälkeisessä markkinadynamiikassa;
               
            
                  D.
               
               
                  ottaa huomioon, että komissio huomioi ESMAn kertomuksen ja katsoo, että siirtymäkautta on todellakin tarpeen pidentää yhdellä vuodella, jotta suunniteltuja ratkaisuja voidaan kypsyttää ja jalostaa;
               
            
                  E.
               
               
                  ottaa huomioon, että komissio on edellä mainituista syistä hyväksynyt delegoidun asetuksen, jolla siirtymäaikaa jatketaan 18. kesäkuuta 2022 saakka;
               
            
                  F.
               
               
                  katsoo, että delegoidun asetuksen tulisi astua voimaan mahdollisimman pian, jotta unionissa toimivilla eläkejärjestelmillä on riittävä varmuus keskusvastapuolimääritystä koskevasta vapautuksesta;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 201, 27.7.2012, s. 1.